แห่เทียนโหด ตีกัน 2 คืนติด หินขว้างรถ จอดจะเอาเรื่อง โดนทุบดับ
วัยรุ่นที่นางรอง บุรีรีมย์ พากันไปชมคอนเสิร์ตงานแห่เทียนเข้าพรรษา แล้วออกมาดักทำร้ายกัน หนุ่มวัย 21 ปี มีสาวซ้อนท้าย โดนขว้างด้วยหิน จอดรถเบิ้ลเครื่องจะเอาเรื่อง คราวนี้เลยโดนรุมตีดับ บาดเจ็บอีก 3,เวลา 01.30 น. วันที่ 14 ก.ค. ร.ต.อ.ณภัทร สุทธิธนากูล รองสารวัตรสอบสวน สภ.นางรอง จ.บุรีรัมย์ รับแจ้งมีเหตุผู้ได้รับบาดเจ็บ 4 ราย ที่สี่แยกเข้าหมู่บ้านไร่โคก-หนองปรือ ต.หนองโบสถ์ อ.นางรอง,ที่เกิดเหตุเป็นถนนทางเข้าหมู่บ้านไร่โคก-หนองปรือ ต.หนองโบสถ์ อ.นางรอง พบจยย.ล้ม 2 คัน มีผู้ได้รับบาดเจ็บ 4 คน สาหัส 1 คน กู้ภัยต้องทำซีพีอาร์ช่วยชีวิต นำส่ง รพ.นางรอง แต่เสียชีวิต ทราบชื่อภายหลังคือ นายณัฐพล วิชัยกูล หรือเต้ย อายุ 21 ปี วัยรุ่นฉายา เต้ยหนองกันงา อยู่บ้านเลขที่ 6 หมู่ 8 ต.หนองโบสถ์ อ.นางรอง ที่ศีรษะมีบาดแผลจากการถูกกระแทกด้วยของแข็ง,สอบถาม น.ส.สุ (นามสมมติ) อายุ 22 ปี อยู่หมู่ 5 ต.นางรอง อ.นางรอง ซึ่งเป็นคนนั่งซ้อนท้ายจยย.นายณัฐพล เผยว่า ตนและเพื่อนๆ มาเที่ยวงานประเพณีแห่เทียนพรรษา มีคอนเสิร์ตจึงพากันมาดู กระทั่งคอนเสิร์ตเลิกจึงขี่จยย.กลับบ้าน ซึ่งมากันหลายคัน ระหว่างทางตรงจุดเกิดเหตุมีคนแอบข้างทางปาก้อนหินใส่พวกตน เพื่อนที่ขี่จยย.นำหน้าไปก่อน บางคนได้รับบบาดเจ็บ ต่างขี่หลบหนีและมุ่งตรงไปข้างหน้า แต่ก้อนหินบางก้อนมาโดนตน นายณัฐพลจึงจอดจยย.แล้วเบิ้ลเครื่อง พวกคนร้ายที่แอบอยู้ข้างทางจึงออกมา 2 คน ในมือถือไม้ท่อนขนาดข้อมือ มาตีที่ศีรษะนายณัฐพล ส่วนตนตกจากรถ และเห็นมีคนออกมาจากข้างทางอีกหลายคนมารุมนายณัฐพลจนหมดสติ แล้วพากันหลบหนีไป ก่อนที่มีพลเมืองดีผ่านมาเห็นจึงแจ้งตำรวจและกู้ภัย ขณะที่เพื่อนที่มาด้วยต่างไม่เห็นเหตุการณ์ เพราะขี่จยย.นำหน้าไปก่อนแล้ว,จากการสอบถามเพื่อนๆ นายณัฐพล ผู้ตาย เป็นที่รักของเพื่อนๆ เป็นคนอัธยาศัยดี มีเพื่อนมาก จึงเป็นที่มาของชื่อ เต้ย หนองกันงา ,อย่างไรก็ตาม เหตุการณ์วัยรุ่นตีกันเกิดจากการมาดูคอนเสิร์ตงานแห่เทียนเข้าพรรษา เกิดขึ้น 2 วันก่อน โดยเกิดในระหว่างเดินทางกลับเข้าบ้านของวัยรุ่นแต่ละหมู่บ้าน ซึ่งคู่อริแต่ละฝ่ายต่างรอทำร้ายกันระหว่างทาง,ด้าน พ.ต.อ.ภควัต ธรรมดี ผกก.สภ.นางรอง เผยว่า ขณะนี้รู้ตัวผู้กระทำผิดแล้ว อยู่ระหว่างการติดตาม และดำเนินคดีให้ถึงที่สุด และฝากถึงประชาชน พ่อแม่ ผู้ปกครอง เตือนบุตรหลานหากมาเที่ยวงานและต้องกลับดึกขอให้ระมัดระวัง ขณะเดียวกันทางตำรวจจะมีการเข้มงวดกวดขันอย่างเต็มที่.  
วัยรุ่นที่นางรอง บุรีรีมย์ พากันไปชมคอนเสิร์ตงานแห่เทียนเข้าพรรษา แล้วออกมาดักทำร้ายกัน หนุ่มวัย 21ปี มีสาวซ้อนท้าย โดนขว้างด้วยหิน จอดรถเบิ้ลเครื่องจะเอาเรื่อง คราวนี้เลยโดนรุมตีดับ บาดเจ็บ
แห่เทียน,โดนรุมตี,แห่เทียนนางรอง,ตีตายงานแห่เทียน,ข่าวทั่วไป